สวัสดีค่ะ หนูอยากจะถามมากๆ ว่าอาการที่เป็นอยู่มันคืออะไรทั้งที่ไม่เคยเป็นมาก่อน หนูมีอาการหงุดหงิด คิดลบกับคนอื่นตลอดเวลา ย้ำว่าตลอดนะคะ เวลาอยู่คนเดียวก็ชอบคิดเรื่องที่เกิดขึ้นไปแล้วคิดซ้ำๆซากๆ เวลาจะนอนมันมักจะมีเรื่องเก่าๆมาทำให้คิดตลอด และชอบคิดไปเองในแง่ลบจนทำให้คนที่บ้านทะเลาะกันหนักมาก คิดมาก กังวนว่าคนนั้นคนนี่กำลังนินทา บางทีก็รู้สึกว่สกำลังอิจฉาคนอื่น เวลาคนไม่พุดด้วยก็รู้สึกน้อยใจ และก็เครียดมากๆ เหมือนอยากให้คนสนใจตลอดเวลา อยากให้คนพูดด้วยตลอด รุ้สึกท้อแท้ บางทีก็อยากร้องไห้ อยากอยู่คนเดียว แบบนี้หนูเป็นอะไรค่ะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ